«Navbahor» yarimhimoyachisi Oston O‘runov Superliga-2023 yilgi mavsumi yakuniga yetgach, Namangan klubi bilan xayrlashdi. «Navbahor» bilan 2023 yilning dekabr oyiga qadar shartnoma imzolagan O‘runov bir yillik kelishuvdan keyin klubni tark etdi. Futbolchi Osiyo Chempionlar ligasi 6-turi doirasidagi Hindistondagi «Mumbay Siti»ga qarshi o‘yinga bormagan. «The End». Barchasi uchun rahmat, «Navbahor», - deya yozadi Oston O‘runov instagramdagi sahifasida. O‘zbekiston milliy jamoasining 22 yoshli a’zosi kelasi mavsumni qaysi jamoada o‘tkazishi hozircha noma’lum. U joriy mavsum Namangan klubi safida Superligada 24 o‘yinda 9ta gol, OChLda esa 5 o‘yinda 3ta golga mualliflik qildi. Vodiy klubi bilan chempionatni 3-o‘rinda yakunladi. Eslatib o‘tamiz, O‘runov o‘tgan mavsumlar davomida Rossiyaning «Ufa», «Spartak» va «Ural» klublari safida faoliyat yuritgan.